Elektrostal'

Elektrostal' () om Venäman lidn da lidnümbrik Moskvan agjan päivnouzmas. Se om agjan kahesanz' lidn eläjiden lugun mödhe.

 Istorii 
Ende nened küläd oliba lidnan territorijal: Afanasovo, Šebanovo i Visokovo. Zatišje-mectahond () oli läz niid. Nügüdläižen eländpunktan aluz om pandud vl 1916, konz sauvoškanzihe kaks' tegint: raudan elektrometallurgijan tegim i šlibakoiden Bogorodskii-tegim. Molembad tegimed radaškanziba voden 1917 aigan, ned oma olmas tämbäi-ki. Vl 1925 nimitihe Zatišje-pol'stancijad Elektrostalikš. Radnikžilon nimituz oli Zatišje vhesai 1928. Se sai lidnan statusad vn 1938 26. päiväl tal'vkud.

Elektrostal' šingotase südäitukuižen poltusen tegimel, raudan elektrometallurgijan «Elektrostal'»-tegimel (hüväladuline teraz lomuspäi), mašiništon tehmižel katilpertiden, metallurgižen i atomižen sarakoiden täht, sauvondmaterialiden pästandal (rosttumatomad torved, pertinsauvomižen kombinat — beton, sauvondblokad), himižen kaičendan abutusiden i fil'triden tehmižel.

 Geografijan andmused 
Lidn sijadase Kläz'm-jogen oiktal randpolel, vides kilometras jogespäi, 150 m ü.m.t. keskmäižel korktusel. Mecmassivad oma kaičenus lidnan päivnouzmaižen i päivlaskmaižen röunoidenno.

Matkad Moskvan rengazavtotehesai om koumekümne kahesa kilometrad päivlaskmha. Lähembaižed lidnad oma Noginsk ühtes kilometras pohjoižhe i Pavlovskii Posad 10 km päivnouzmha.

Raudteplatformad oma Metallurg (suvipalas), Elektrostal'  (keskuses) i Mašinostroitel'  (pohjoižes) sarakol Černogolovkhasai «Moskv — Vladimir»-keskustaspäi. Moskvan pen' avtorengaz (A107-trass) läbitab lidnan päivlaskmad. «Volg»-avtote (M7-trass) mäneb ühtes kilometras pohjoižhe lidnaspäi.

 Tobmuz 
Kaik viž küläd i viž žilod mülüdas lidnümbrikho Elektrostalin ližaks vspäi 2018. Kaikiš surembad oma Vsevolodovo-külä (2959 rist. vl 2010) i Uded Pertid-žilo (, 1630 rist. vl 2010). Lidnümbrikon pind om 135,36 km².

 Eläjad 
Vl 1939 lidnan ristitišt oli 42 607 eläjad, vl 1959 — 96 922 eläjad. Vn 2010 Venäman rahvahanlugemižen mödhe 155 196 ristitud elihe lidnas, vn 2021 — 146 403 ristitud. Kaik 165 364 eläjad oli lidnümbrikos vl 2019. Kaikiš suremb lidnan ristitišt oli 153 tuhad eläjid vll 1990−1992 i 155..158 tuhad eläjid vll 2010−2020 (158 508 rist. vl 2017).

Rahvahad (ozutadud rahvahudenke vl 2010): venälaižed — 95,8 %, ukrainalaižed — 1,6 %, toižed rahvahad — 2,6 %.

Ortodoksižen hristanuskondan nell' jumalanpertidElektrostalin lidnümbrikon pühäpertid sobory.ru-saital.  i nell' časounäd oma saudud lidnas. Niiden ližaks jumalanpert' i kuz' časounäd oma avaitud lidnümbrikon toižiš eländpunktoiš.

 Openduz 
Lapsiden opendusen aluzkundad oma 42 päivkodid, nell'toštkümne keskškolad, viž gimnazijad, koume liceid, ehtal'ne škol, koume ližaopendusen keskust (Dialog, Rostok, noriden tehnikanradajiden stancii), kaks' muzikškolad, čomamahtoine škol, olimpižen varan kaks' sportškolad (dzüdos i vezisportansuguiš), lapsiden da norišton sportškol futbolas.

Professionaližen opendusen aluzkundad oma viž kolledžad (Moskvan agjan politehnine — MIFI-universitetan filial, muite Elektrostalin, Elektrostalin medicinine, Valdkundaline professionaliž-pedagogine, Moskvan agjan bazine muzikkolledž A.N. Skräbinan nimed), Elektrostalin institutElektrostalin institutan sait (elpol.ru).  (Moskvan politehnižen universitetan filial, ende Elektrostalin politehnine institut) i Moskvan üläopendusen severz'-se toižid filialoid.

 Galerei 

 Homaičendad 

 Irdkosketused 
 Lidnümbrikon tobmuden aluzkundoiden sait (electrostal.ru). 


Kategorii:Venäman lidnad
Kategorii:Eländpunktad kirjamišton mödhe
Kategorii:Moskvan agjan lidnad
Kategorii:Moskvan agjan lidnümbrikod